קלמן מאיר רוטשילד

קלמן מאיר רוטשילד (מכונה קרל, ובפי הענף האנגלי במשפחת רוטשילד: צ'ארלס; 24 באפריל 1788 – 10 במרץ 1855, אדר ה'תרט"ו), איל הון ובנקאי יהודי בנאפולי ובפרנקפורט, מייסד , שהיה לבנק הדומיננטי ביותר בתקופתו. יצר קשרים קרובים עם מלכי בית בורבון, וסייע למלך פרננדו הראשון בדיכוי המרד בדרום איטליה בשנת 1821 באמצעות הלוואה. קשריו עם הוותיקן, ועם האפיפיור גרגוריוס השישה עשר עוררו סערה בעולם הקתולי. נחשב לפחות מוכשר בענייני כספים מאחיו האחרים. בנו היה הפילנתרופ האורתודוקסי שמעון זאב רוטשילד.

ביוגרפיה
ממוזער|קריקטורה של קרל רוטשילד כחתול הדוחף ברגלו ארגזי מזומנים שסמל משפחת רוטשילד מוטבע עליהן - בגבול גרמניה-צרפתהקריקטורה פורסמה על ידי האגודה האנטישמית  בשנת 1900, בהתייחס לפעילותם החשובה של קלמן ואחיו בהברחת כספים לקואליציה האנטי-צרפתית השישית בשנת 1814
נולד למאיר אנשל רוטשילד ול לבית שנאפר, בבית הינטרפפן בפרנקפורט דמיין, בגיל 22 הצטרף כשותף לבנק מאיר אנשל רוטשילד ובניו. יחד עם אחיו ג'יימס מאיר רוטשילד הוא היה מעורב בהברחות זהב בין אנגליה לצרפת בשנת 1810, ומילא תפקיד חשוב בשנת 1814 בהעברת כספים לצבאו של הדוכס מוולינגטון בפורטוגל, ובהעברת מזומנים לקואליציה האנטי-צרפתית הששית .

בגיל 29 רכש בית מגורים צנוע ברחוב  33 בפרנקפורט, לקראת נישואיו ב-16 בספטמבר 1818 עם אדלהייד הרץ (1800–1853) נכדתו של מרכוס הרץ, ממנה נולדו לו ארבעה בנים ובת.

פעילותו הבולטת הראשונה בבנק רוטשילד, הייתה בוועידה כלכלית שנערכה באאכן בשנת 1818 סמוך לנישואיו, בה דובר על השגת הלוואה לממשלת צרפת עבור תשלום חובותיה לאחר המלחמות הנפוליאוניות. בוועידה השתתפו קרל ואחיו סלומון מאיר רוטשילד כנציגי בנק רוטשילד ובניו. בעזרתה של אשתו הצעירה אדלהייד, שכבת למשפחת הרץ היו לה קשרים עם חברי האצולה הגבוהה באירופה, יותר מבני משפחת רוטשילד שגדלו בגטו של פרנקפורט, יצרו השניים קשר עם פרידריך פון גנץ מזכירו האישי של קנצלר אוסטריה, מטרניך, שנזקק לעזרה כספית אותה העניקו לו. במהלך ועידה זו - הצליחו האחים להוציא הבטחה מפון גנץ להשפיע על מטרניך לתמוך במתן זכויות שוות ליהודים. ידידותו של פון גנץ עם משפחת רוטשילד נמשכה עד מותו, פון גנץ עזר לבני המשפחה ליצור קשרים והעביר להם ידיעות חשובות. תמורת זאת קיבל מתנות רבות והלוואות, ובסוף חייו אף קיבל משכורת שנתית של 10,000 פלורינים.

ההגירה לנאפולי
לאחר כיבוש נאפולי על ידי האימפריה האוסטרו-הונגרית וההחלטה על הקמת ממלכת שתי הסיציליות בקונגרס וינה, ייסד קלמן בנאפולי בשנת 1821 את בנק  שהיה לסניף החמישי של בנק רוטשילד אחרי הסניפים בפרנקפורט, לונדון, פריז, ווינה. בעקבותיו של קרל ותחת חסותו באו לנאפולי יהודים נוספים ובעיר התפתחה קהילה יהודית לראשונה מאז גירוש היהודים מנאפולי בשנת ה'רצ"ב.

באותה שנה העניק רוטשילד בשיתוף פעולה עם אחיו סלומון מימון לפרננדו הראשון, מלך שתי הסיציליות בן חסותה של האימפריה האוסטרו-הונגרית לדיכוי המרד של התנועה הליברלית בדרום איטליה.

קלמן נתפס לעיתים כמחונן פחות מבין חמשת האחים. והוא התגורר בנקודה רחוקה ממרכז אירופה לעומת אחיו ששמרו על קשר רציף ביניהם בזכות היותם בערים מרכזיות יותר. למרות זאת, הוא הוכיח את עצמו בנאפולי כמנהל פיננסי מוצלח ובעל כישרון לפתח קשרים עסקיים חשובים. הוא יצר יחסי עבודה טובים עם שר האוצר של נאפולי - , ועם מלכי בית בורבון בנאפולי – פרננדו הראשון, פרנצ'סקו הראשון, ופרננדו השני. בין לקוחותיו היו: הוותיקן, הדוכס מפארמה והדוכס מטוסקנה לו מימן הבנק את ניקוז הביצות בטוסקנה. סניף הבנק שבניהולו של קלמן היה לבנק הדומיננטי בנאפולי. הצלחתו בנאפולי יחד עם הצלחותיהם של אחיו בלונדון וינה ופריז, העניקה לבנק רוטשילד השפעה רבה ויתרונות משמעותיים על פני המתחרים.

בשנת 1822, קיבל קרל יחד עם ארבעת אחיו תואר ברון - פרייהר, מאת פרנץ הראשון. בשנת 1829 מונה לקונסול הכללי של סיציליה בפרנקפורט, ובינואר 1832 הוענק לו עיטור  בטקס שנערך עם האפיפיור גרגוריוס השישה עשר, הדיווחים לפיהם הורשה קלמן לנשק את ידו של האפיפיור ולא את כף רגלו כפי שהיה נהוג ליהודים באותה תקופה, הובילו לסערת רוחות בעולם הקתולי בטענה ש"האפיפיור מכר את רומא ליהודי".

בשנים מאוחרות יותר עבר קלמן לפרנקפורט משם ניהל את הבנק בנאפולי, ורוב בניו התגוררו גם הם בפרנקפורט, שניים מהם, מאיר קרל ווילהלם קרל, הופקדו על ניהול הסניף בפרנקפורט לאחר מותו של דודם אנשל מאיר ערירי בשנת 1855.

נכסיו
קלמן התגורר בחלק מהשנה בפרנקפורט והחלק השני בנאפולי. ביתו –  המשקיפה על הר הגעש וזוב שרכש בנאפולי בשנת 1841, היה אחד הבתים היוקרתיים בעיר ומשך אליו מבקרים מכל רחבי אירופה. בבית זה התגוררה משפחת רוטשילד עד שנת 1860.

בשנת 1839 קנה קרל את אחוזת הטירה ב שבמחוז  בבאדן וירטמברג והיה לאזרח כבוד של עיריית אמסבך. אחוזת הטירה כללה את "וילת בלזן", שנבנתה בשנת 1764 בסגנון בית כפרי איטלקי. בסביבות 1850 הרחיב קלמן את הווילה בשני אגפים ושתי קומות נוספות, וסביבו פארק גדול. שהעניקו לבניין המכונה כיום "טירת אמסבך החדשה" מראה ים תיכוני. בשנת 1925 רכשה עיריית אמסבך את הבניין מהבעלים הפרטי האחרון. ולאחר שיפוץ יסודי הפכה אותו לבניין העירייה של אמסבאך מאז שנת 1928. בשנת 2009, הבניין שופץ מחדש.

בשנת 1837 בנה קלמן את "בית גינתרסבורג" בשטח כפרי גדול מחוץ לפרנקפורט במחוז  שהיה בבעלות אביו – כיום פארק . הווילה תוכננה על ידי האדריכל הגרמני , וסביבה ניטע גן אנגלי אותו תכנן . הווילה עברה לבעלותו של בנו מאיר קרל שהוריש אותו בצוואתו לעיריית פרנקפורט על מנת לתפעל אותו כגן ציבורי.

בשנת 1853 בנה לכבודו בנו הבכור מאיר קרל את  ברובע  שבעיירה  בדרום הסן. בשנת 1889 - לאחר מותו של מאיר נמכר הארמון למשפחת האצולה , והחל משנת 1954 פועל בבניין בית ספר תיכון.

פטירתו
ממוזער|קברם של האחים אנשל מאיר וקרל מאיר בבית הקברות היהודי בפרנקפורט. הקבר תוכנן על ידי האדריכל .

ב-10 במרץ – שנתיים לאחר שפטירת אשתו בשנת 1853, ושנה לאחר שנפטר בנם אנסלם אלכסנדר קרל בגיל שמונה עשרה, נפטר קרל בנאפולי. גופתו הועברה לקבורה בבית העלמין היהודי בפרנפקורט ברח' ביל-שטראסה לצד אשתו ובנם הצעיר אנסלם אלכסנדר קרל. וליד אחיו הבכור אנשל מאיר שנפטר כשלושה חדשים קודם לכן. מעל קברו נבנתה מצבה שתוכנן על ידי . שלושה חדשים אחריו נפטר גם אחיו סלומון עמו היה לקרל קשר קרוב מאוד.
שביעית מנכסיו הוריש לבתו שרלוט, והשאר חולקו באופן שווה בין שלושת בניו. בנו אדולף המשיך לנהל את הסניף בנאפולי עד שנסגר בשנת 1863 לאחר איחודה של איטליה, אז עבר לפריז ונכסי הבנק הועברו לפרנקפורט. שני האחים האחרים מאיר קרל ווילהלם קרל ירשו עוד קודם לכן את ניהול הסניף בפרנפורט, מדודם אנשל מאיר שנפטר ללא ילדים. על אף רצונו של האב שמאיר יהיה זה שימשיך בניהל הסניף בנאפולי.

משפחתו
בתו שרלוט (1884–1819) נישאה לליונל דה רוטשילד בשנת 1836.
בנו  (1820–1886), נשא את לואיז בת דודו נתן מאיר רוטשילד, חבר לשכת המסחר של פרנקפורט, וחבר הרייכסטאג של הקונפדרציה הגרמנית.
בנו אדולף קרל (1823–1900)
בנו וילהלם קרל (שמעון וולף, או וילי), כונה גם "הברון הצדיק".
בנו אנסלם אלכסנדר קרל (1835–1854) - נפטר בגיל 18.

גלריה

קישורים חיצוניים

 בוויקיפדיה האנגלית
.
קרל מאייר (קארל) פון רוטשילד, בארכיון משפחת רוטשילד.
רוטשילד, קרל קלמן מאיר, באתר בית התפוצות.


הערות שוליים

קטגוריה:ויקיפדיה - ערכים שנוצרו באנציקלופדיה היהודית
קלמן מאיר
קטגוריה:בנקאים יהודים
קטגוריה:אנשי עסקים יהודים גרמנים
קטגוריה:אנשי עסקים יהודים איטלקים
קטגוריה:נאפולי: אישים
קטגוריה:אישים הקבורים בבית הקברות היהודי הישן בפרנקפורט
קטגוריה:ילידי 1788
קטגוריה:נפטרים ב-1855